Πληροφορίες που διαβιβάζουν τα κράτη μέλη για τις κρατικές ενισχύσεις που χορηγούνται βάσει του κανονισμού (ΕΚ) αριθ. 68/2001 της Επιτροπής, της 12ης Ιανουαρίου 2001, σχετικά με την εφαρμογή των άρθρων 87 και 88 της συνθήκης στις ενισχύσεις για επαγγελματική εκπαίδευση

(2003/C 186/11)

(Κείμενο που παρουσιάζει ενδιαφέρον για τον ΕΟΧ)

Αριθμός ενίσχυσης: XT 64/02

Κράτος μέλος: Ηνωμένο Βασίλειο

Περιφέρεια: West Midlands

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Birmingham and Solihull Learning Skills Council Food and Drink Training (Obj2/02/1/1.4, Obj2/02/2/1.5 and Obj2/02/3/1.6)

Νομική βάση: Employment Act 1973, Sections 2(1) and 2(2), as substantiated by Section 25 of the Employment and Training Act 1998/Learning Skills Act 2000

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης: Συνολική δημόσια δαπάνη 270000 GBP:

- 2002: 135000 GBP

- 2003: 135000 GBP

Μέγιστη ένταση ενίσχυσης: 75 % για ΜΜΕ στην περιοχή του άρθρου 87 παράγραφος 3 στοιχείο γ). Η εν λόγω ενίσχυση θα χορηγηθεί σε 70 εταιρείες. Καμία ΜΜΕ δεν θα λάβει ποσό άνω των 70000 GBP

Ημερομηνία εφαρμογής: 1 Σεπτεμβρίου 2002

Διάρκεια χορήγησης του καθεστώτος ή της μεμονωμένης ενίσχυσης: Έως τις 31 Δεκεμβρίου 2003

Στόχος της ενίσχυσης: Η παροχή γενικής εκπαίδευσης με σκοπό την αναβάθμιση των προσόντων των εργαζόμενων και κατ' αυτόν τον τρόπο βελτίωση της γενικής οικονομικής παραγωγικότητας της ενισχυόμενης περιοχής.

Η εκπαίδευση που θα ενισχυθεί στο πλαίσιο του προγράμματος θα είναι γενικού τύπου βάσει αναγνωρισμένων εθνικών προτύπων όπως τα NVQ και θα είναι μεταβιβάσιμη μεταξύ οικονομικών τομέων.

Οικείο οικονομικοί τομείς: Άλλες υπηρεσίες: τρόφιμα και ποτά με την επιφύλαξη των κανονισμών για τους ευαίσθητους τομείς

Επωνυμία και διεύθυνση της επιδοτούσας αρχής: Paul Cornick, Skills Sector Coordinator 0121 345 4600 of Karen Brown 0121 345 4511 Birmingham and Solihull LSC Chaplin Court, 80 Hurst Street Birmingham B 5 4TG

Άλλες πληροφορίες: Ο αρμόδιος φορέας για την παροχή της εκπαίδευσης στο σχέδιο είναι δημόσια χρηματοδοτούμενα κολέγια τα οποία λειτουργούν ως δίαυλος κεφαλαίων για τις ΜΜΕ. Η μόνη εξαίρεση αφορά την εκπαίδευση για βασικά προσόντα, που παρέχεται από κολέγια και ιδιώτες εκπαιδευτές οι οποίοι κέρδισαν ανοικτό διαγωνισμό για την πραγματοποίηση του σχεδίου

Αριθμός ενίσχυσης: XT 76/02

Κράτος μέλος: Γερμανία

Περιφέρεια: Βραδεμβούργο

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: - Πρωτοβουλία του Βραδεμβούργου για αρχική μερική απασχόληση νέων

- Ενίσχυση από το υπουργείο εργασίας, κοινωνικών υποθέσεων και γυναικών για την ένταξη νέων ατόμων στην αγορά αρχικής απασχόλησης

- Ένταξη μέχρι 500 νέων στην αγορά αρχικής απασχόλησης

- Ο φορέας του σχεδίου πρέπει να βρει νέους καθώς και έως 500 επιχειρήσεις για το σχέδιο

Νομική βάση: Landeshaushaltsordnung des Landes Brandenburg (LHO), § 44 und die dazugehörigen Verwaltungsvorschriften

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης: Οι συνολικές δαπάνες του προγράμματος ενισχύσεων είναι: 2170177 EUR.

Κατανομή κατ' έτος:

2002: 244955 EUR από πόρους του ΕΚΤ

104981 EUR από πόρους του Βραδεμβούργου

2003: 768270 EUR από πόρους του ΕΚΤ

329259 EUR από πόρους του Βραδεμβούργου

2004: 505898 EUR από πόρους του ΕΚΤ

216814 EUR από πόρους του Βραδεμβούργου

Το σχέδιο περιλαμβάνει δύο φάσεις εκ των οποίων μόνον η δεύτερη ενισχύεται (φάση απόκτησης επαγγελματικών προσόντων) δεδομένου ότι υπάγεται στο πεδίο εφαρμογής του κανονισμού απαλλαγής των εκπαιδευτικών ενισχύσεων (βλέπε τις εξηγήσεις για την ένταση ενίσχυσης).

Οι δαπάνες του ενισχυόμενου μέρους του σχεδίου είναι 975000 EUR.

Το ποσό αυτό κατανέμεται ως εξής:

2002: 40950 EUR από πόρους του ΕΚΤ

17550 EUR από πόρους του Βραδεμβούργου

2003: 423150 EUR από πόρους του ΕΚΤ

181350 EUR από πόρους του Βραδεμβούργου

2004: 218400 EUR από πόρους του ΕΚΤ

93600 EUR από πόρους του Βραδεμβούργου

Βάσει του άρθρου 4 παράγραφος 7 του κανονισμού απαλλαγής των εκπαιδευτικών ενισχύσεων στη δεύτερη φάση του σχεδίου υπάγονται οι ακόλουθες δαπάνες:

α) δαπάνες προσωπικού για τους εκπαιδευτές·

β) οδοιπορικά των εκπαιδευτών·

γ) άλλες τρέχουσες δαπάνες·

δ) δαπάνες απόκτησης συμβουλών, όσον αφορά το εκπαιδευτικό σχέδιο από τον εκάστοτε εκπαιδευτικό φορέα ο οποίος διαφέρει από το φορέα του σχεδίου

Μέγιστη ένταση ενίσχυσης: Η παροχή συμβουλών προς ένα νέο και η αναλογούσα διαχείριση του σχεδίου κατά την πρώτη φάση του σχεδίου ενισχύεται κατά μέσο όρο με 2200 EUR το πολύ.

Κατά την πρώτη φάση επιλέγονται οι κατάλληλοι άνεργοι νέοι από το φορέα του σχεδίου. Προς τούτο διαπιστώνονται κατ' αρχήν οι γνώσεις και οι ικανότητες που έχουν οι νέοι καθώς και τα περιθώρια εξειδίκευσης.

Ταυτόχρονα βρίσκονται και οι επιχειρήσεις που είναι πρόθυμες να προσλάβουν σε μερική απασχόληση ένα νέο βάσει των χαρακτηριστικών του, μέσω του φορέα του σχεδίου. Η επιδιωκόμενη ειδίκευση του νέου μπορεί να υποστηρίζεται και από την κατάλληλη διαμόρφωση του χρόνου απασχόλησης βάσει των εκπαιδευτικών αναγκών. Ο φορέας του σχεδίου καταρτίζει ένα ατομικό εκπαιδευτικό πρόγραμμα βασιζόμενο στα χαρακτηριστικά του υποψηφίου και στις γενικότερες εκπαιδευτικές ανάγκες (δηλαδή προσόντα δυνάμενα να μεταφερθούν σε άλλες επιχειρήσεις και τομείς απασχόλησης). Το εκπαιδευτικό πρόγραμμα αποσκοπεί στη βελτίωση των δυνατοτήτων απασχόλησης του νέου.

Βάσει του εν λόγω εκπαιδευτικού σχεδίου ο φορέας του σχεδίου επιλέγει έναν εκπαιδευτικό φορέα ο οποίος προσφέρει εκπαίδευση ανταποκρινόμενη στις ανάγκες.

Δεδομένου ότι στη φάση παροχής συμβουλών και διαχείρισης του σχεδίου δεν ενισχύονται συγκεκριμένες επιχειρήσεις ή κλάδοι της οικονομίας, αυτή δεν υπάγεται στο πεδίο εφαρμογής του άρθρου 87 παράγραφος 1 της συνθήκης ΕΚ.

Κατά τη δεύτερη φάση ο νέος δέχεται κατάρτιση από τον επιλεγέντα εκπαιδευτικό φορέα στο πλαίσιο γενικών εκπαιδευτικών μέτρων. Τα εν λόγω γενικά εκπαιδευτικά μέτρα ενισχύονται με πόρους του ΕΚΤ και του ομόσπονδου κράτους.

- με ανώτατη ένταση ενίσχυσης της τάξεως του 80 % όταν οι νέοι απασχολούνται σε ΜΜΕ (βασική περίπτωση εφαρμογής),

- με ανώτατη ένταση ενίσχυσης της τάξεως του 60 % όταν οι νέοι απασχολούνται σε μεγάλη επιχείρηση.

Η εκπαίδευση ενός νέου ενισχύεται κατά μέσο όρο με 2500 EUR το πολύ.

Τα μέτρα αφορούν αποκλειστικά τον τομέα της ενίσχυσης σύμφωνα με το άρθρο 87 παράγραφο 3 στοιχείο α) της συνθήκης ΕΚ

Ημερομηνία εφαρμογής: Με απόφαση της 26ης Αυγούστου 2002 εγκρίθηκε η επιχορήγηση με ημερομηνία έναρξης την 1η Σεπτεμβρίου 2002.

Δεδομένου ότι η εκπαίδευση των νέων λαμβάνει χώρα κατά τη δεύτερη φάση, δεν έχουν μέχρι στιγμής χορηγηθεί ενισχύσεις. Η δεύτερη φάση προβλέπεται ότι θα αρχίσει το Νοέμβριο του 2002

Διάρκεια χορήγησης του καθεστώτος ή της μεμονωμένης ενίσχυσης: Από 1 Σεπτεμβρίου 2003 έως 31 Δεκεμβρίου 2004

Στόχος της ενίσχυσης: Η ενισχυόμενη κατάρτιση των νέων αποσκοπεί στην αύξηση των δυνατοτήτων απασχόλησής τους.

Στη δεύτερη και ενισχυόμενη φάση των σχεδίων η ενίσχυση αφορά μόνον εκπαιδευτικά μέτρα τα οποία, εκ του περιεχομένου τους δεν σχετίζονται αποκλειστικά ή κατά κύριο έστω λόγο με τη θέση εργασίας στην οποία οι νέοι αποκτούν πρακτικές εμπειρίες κατά τη δεύτερη φάση του σχεδίου, αλλά με τα οποία οι νέοι μπορούν να αποκτήσουν ικανότητες και προσόντα τα οποία μπορούν να μεταφέρουν σε άλλες επιχειρήσεις και τομείς απασχόλησης και με τα οποία βελτιώνονται σαφώς οι πιθανότητες απασχόλησης των νέων.

Ως εκ τούτου, στη φάση αυτή παρέχονται στο νέο βασικά προσόντα, καθώς και η ικανότητα να χρησιμοποιεί ειδικές γνώσεις σε συγκεκριμένες καταστάσεις, μέσω ενός εκπαιδευτικού φορέα ανεξάρτητου προς την επιχείρηση η οποία απασχολεί το νέο. Έτσι εξασφαλίζεται ότι οι νέοι αποκτούν προσόντα που μπορούν να χρησιμοποιηθούν εκτός του τομέα της επιχείρησης στην οποία ασκούνται, και σε άλλες επιχειρήσεις.

Χαρακτηριστικό του μέτρου είναι ότι ο φορέας του σχεδίου επικοινωνεί με επιχειρήσεις και διαπιστώνει τις εκπαιδευτικές τους ανάγκες κατά τη διάρκεια του σχεδίου. Με βάση τις διαπιστωθείσες εκπαιδευτικές ανάγκες συγκεκριμενοποιούνται τα επόμενα βήματα (π.χ. εξέταση της διδακτέας ύλης) μεμονωμένα για κάθε νέο. Κατ' αυτόν τον τρόπο καταρτίζεται ένα ατομικό εκπαιδευτικό πρόγραμμα για κάθε νέο για την κάλυψη συγκεκριμένων εκπαιδευτικών ελλείψεων.

Οικείο οικονομικοί τομείς: Όλοι οι κλάδοι της οικονομίας

Επωνυμία και διεύθυνση της επιδοτούσας αρχής: LASA Brandenburg GmbH Wetzlarer Straße 54 D - 14482 Potsdam